Dianalund
Store norske leksikon,Geografi,Verdens geografi,Europa,Danmarks geografi
Dianalund er en stasjonsby på Sjælland i Danmark og tilhører Sorø kommune. Byen har 4017 innbyggere i 2017. Dianalund utviklet seg som en stasjonsby etter anleggelsen av Høng-Tølløse-banen i 1901.
Her ligger kolonien Filadelfia, som ble opprettet i 1897 for epileptikere og sinnslidende og med Dianalund Nervesanatorium. I dag arbeides det også med mennesker med hjerneskade, og senteret har dessuten en spesialskole for barn.I nord ligger Åmosen, et delvist drenert naturområde helt uten bebyggelse, hvor det er gjort rike oldtidsfunn. Like sør for byen ligger landsbyen Tersløse, med minnestuer for Ludvig Holberg. Les mer i Store norske leksikon Danmark Eksterne lenker Filadelfias nettsted